b'\n_START_ARTICLE_\nElizabeth Taylor\n_START_SECTION_\nLiv og virke\n_START_PARAGRAPH_\nTaylor filmdebuterte som 10-\xc3\xa5ring i 1942 og ble som voksen en av verdens mest omtalte og best betalte filmstjerner. Hun vant Oscar for beste kvinnelige hovedrolle to ganger, for filmene Venus i mink (BUtterfield 8) (1960) og Hvem er redd for Virginia Woolf? (1966). _NEWLINE_Taylor fikk ogs\xc3\xa5 mye omtale for sitt engasjement i kampen mot aids, vennskap med Michael Jackson og en bestselgende parfymeserie etter at filmkarrieren avtok p\xc3\xa5 80-tallet._NEWLINE_I 1999 ble Taylor k\xc3\xa5ret til tidenes 7. st\xc3\xb8rste kvinnelige filmlegende av Det amerikanske filminstituttet. Samme \xc3\xa5r ble hun utnevnt til Dame Commander av Order of the British Empire og derved adlet. Hun hadde deretter rett til \xc3\xa5 f\xc3\xb8re tiltaleformen dame foran sitt navn.'